section_heading: Životopis
paragraph_text: Godine 1578. postao je senjski kapetan. 1592. je postao zemaljski poglavar Kranjske, a godinu kasnije i general Hrvatske krajine. Za vrijeme Dugog rata osvojio je utvrde Hrastovicu, Goru i, godine 1594., samu Petrinju. Godinu dana kasnije brani Petrinju gdje su Osmanlijama nanijeli velike gubitke. S oko 10.000 vojnika 5. studenog prodire sve do Bihaća,<ref>www.vojska.net, pristupljeno 7. studenog 2015. odakle se ubrzo, s oko 1200 kršćana, povlači u Karlovac. Sredinom 1596., s oko 1000 vojnika iz Hrvatske krajine i Kranjske te uskocima i dobrovoljacima iz Dalmacije, priskočio je u pomoć opsjednutomu Klisu.